CELEX: 32006R1944
Language: mt
Date: 2006-12-19 00:00:00
Title: Regolament tal-Kunsill (KE) Nru 1944/2006 tad- 19 ta' Diċembru 2006 li jemenda r-Regolament (KE) Nru 1698/2005 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)

13.12.2008       MT               Il-Ġurnal Uffiċjali ta’ l-Unjoni Ewropea                           769

32006R1944

22.12.2006                     IL-ĠURNAL UFFIĊJALI TA’ L-UNJONI EWROPEA                          L 367/23

                      REGOLAMENT TAL-KUNSILL (KE) Nru 1944/2006

                                     tad-19 ta’ Diċembru 2006

    li jemenda r-Regolament (KE) Nru 1698/2005 dwar appoġġ għall-iżvilupp rurali mill-Fond
                        Agrikolu Ewropew għall-Iżvilupp Rurali (FAEŻR)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 37 u

299(2) tiegħu,

Wara li kkunsidra l-proposta mill-Kummissjoni,

Wara li kkunsidra l-opinjoni tal-Parlament Ewropew1,

Wara li kkunsidra l-opinjoni tal-Kumitat Ekonomiku u Soċjali Ewropew2,

Wara li kkonsulta lill-Kumitat tar-Reġjuni,

1
         Opinjoni ta' l-14 ta' Novembru 2006 (għadha mhijiex pubblikata fil-Ġurnal Uffiċjali).
2
         Opinjoni tat-13 ta' Diċembru 2006 (għadha mhijiex pubblikata fil-Ġurnal Uffiċjali).
         Opinjoni mogħtija fuq konsultazzjoni mhux obbligatorja.
 ---pagebreak--- 770              MT                 Il-Ġurnal Uffiċjali ta’ l-Unjoni Ewropea                      13.12.2008

Billi:
(1)       L-Artikolu 69(6) tar-Regolament tal-Kunsill (KE) Nru 1698/2005 ta' l-20 ta' Settembru
          2005 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali
          (FAEŻR)1 jistabbilixxi l-limitu ta' allokazzjonijiet annwali totali ta' nfiq strutturali tal-
          Komunità għal kwalunkwe Stat Membru u l-Artikolu 70(3) u (4) ta' dak ir-Regolament
          stabbilixxa r-rati ta' kontribuzzjoni ta' l-FAEŻR.

(2)       Fil-Qafas Finanzjarju 2007-2013 miftiehem mill-Kunsill Ewropew f'Diċembru 2005, il-
          limiti ta' approprjazzjonijiet annwali ta' nfiq strutturali tal-Komunità, li għandhom ikunu
          applikabbli għal kull Stat Membru individwali, kienu stabbiliti fl-livell differenti minn dak
          tal-limitu stabbilit fl-Artikolu 69(6) tar-Regolament (KE) Nru 1698/2005.

(3)       Skond il-Qafas Finanzjarju 2007-2013, ammont ta' EUR 320 miljun, li ma jistax ikun
          soġġett għall-ħtieġa ta' kofinanzjament nazzjonali kif previst fl-Artikolu 70(3) u (4) tar-
          Regolament (KE) Nru 1698/2005, ġie allokat għall-Portugall.

(4)       Ir-Regolament (KE) Nru 1698/2005 għandu jiġi emendat kif meħtieġ,

ADOTTA DAN IR-REGOLAMENT:

1
         ĠU L 277, 21.10.2005, p. 1. Regolament kif emendat bir-Regolament (KE) Nru 1463/2006
         (ĠU L 277, 9.10.2006, p. 1).
 ---pagebreak--- 13.12.2008         MT               Il-Ġurnal Uffiċjali ta’ l-Unjoni Ewropea                          771

                                                 Artikolu 1

Ir-Regolament (KE) Nru 1698/2005 għandu jiġi emendat kif ġej:
1)      Fl-Artikolu 69, il-paragrafu 6 għandu jiġi sostitwit b’dan li ġej:

         "6.   Il-Kummissjoni għandha tiżgura li l-allokazzjonijiet annwali totali mill-FAEŻR li
               joriġinaw mis-Sezzjoni ta’ Gwida ta’ l-FAEGG għal kwalunkwe Stat Membru skond
               dan ir-Regolament, u mill-ERDF, l-ESF u s-CF, skond ir-Regolament tal-Kunsill
               (KE) Nru 1083/2006 tal-11 ta' Lulju 2006 li jistabbilixxi disposizzjonijiet ġenerali
               dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond
               ta' Koeżjoni*, inkluż il-kontribuzzjoni ta' l-ERDF skond ir-Regolament (KE) Nru
               1638/2006 tal-Parlament Ewropew u tal-Kunsill ta' l-24 ta' Ottubru 2006 li
               jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat
               u Sħubija** u r-Regolament tal-Kunsill (KE) Nru 1085/2006 tas-17 ta' Lulju 2006 li
               jistabbilixxi Strument għall-Assistenza ta' Qabel l-Adeżjoni (IPA)***, u mill-Fond
               Ewropew għas-Sajd skond ir-Regolament tal-Kunsill (KE) Nru 1198/2006 tas-27 ta'
               Lulju 2006 dwar il-Fond Ewropew għas-Sajd****, ma jaqbżux il-limiti li ġejjin:

               –        għal Stati Membri li l-medja tagħhom ta' DGN (PPS) per capita għall-perijodu
                        2001-2003 hija inqas minn 40 % tal-medja ta' l-UE-25: 3,7893 % tal-PGD
                        tagħhom
 ---pagebreak--- 772       MT               Il-Ġurnal Uffiċjali ta’ l-Unjoni Ewropea                  13.12.2008

      –        għal Stati Membri li l-medja tagħhom ta' DGN (PPS) per capita għall-perijodu
               2001-2003 huwa ugwali għal jew iktar minn 40 % u inqas minn 50 % tal-medja
               ta' l-UE-25: 3,7135 % tal-PGD tagħhom

      –        għal Stati Membri li l-medja tagħhom ta' DGN (PPS) per capita għall-perijodu
               2001-2003 huwa ugwali għal jew iktar minn 50 % u inqas minn 55 % tal-medja
               ta' l-UE-25: 3,6188 % tal-PGD tagħhom

      –        għal Stati Membri li l-medja tagħhom ta' DGN (PPS) per capita għall-perijodu
               2001-2003 huwa ugwali għal jew iktar minn 55 % u inqas minn 60 % tal-medja
               ta' l-UE-25: 3,5240 % tal-PGD tagħhom

      –        għal Stati Membri li l-medja tagħhom ta' DGN (PPS) per capita għall-perijodu
               2001-2003 huwa ugwali għal jew iktar minn 60 % u inqas minn 65 % tal-medja
               ta' l-UE-25: 3,4293 % tal-PGD tagħhom

      –        għal Stati Membri li l-medja tagħhom ta' DGN (PPS) per capita għall-perijodu
               2001-2003 huwa ugwali għal jew iktar minn 65 % u inqas minn 70 % tal-medja
               ta' l-UE-25: 3,3346 % tal-PGD tagħhom

      –        għal Stati Membri li l-medja tagħhom ta' DGN (PPS) per capita għall-perijodu
               2001-2003 hija ugwali għal jew iktar minn 70 % u inqas minn 75 % tal-medja
               ta' l-UE-25: 3,2398 % tal-PGD tagħhom

      –        wara dan, il-livell massimu ta' trasferiment huwa mnaqqas b'0,09 ta' punt
               perċentwali tal-PGD għal kull żieda ta' 5 punti perċentwali tal-medja DGN
               (PPS) per capita għall-perijodu 2001-2003 meta mqabbel mal-medja ta' l-UE-
               25.

      Kalkoli tal-PGD mill-Kummissjoni għandhom ikunu bbażati fuq l-istatistika
      ppubblikata f'April 2005. Ir-rati ta' tkabbir nazzjonali individwali tal-PGD għall-
      2007-2013, kif proġettati mill-Kummissjoni f'April 2005 għandhom ikunu applikati
      għal kull Stat Membru b'mod separat.
 ---pagebreak--- 13.12.2008         MT                 Il-Ġurnal Uffiċjali ta’ l-Unjoni Ewropea                        773

               Jekk huwa stabbilit fl-2010 li l-PGD kumulattiv ta' kwalunkwe Stat Membru għas-
               snin 2007-2009 tbiegħed b'aktar minn ±5 % mill-PGD kumulattiv stmat skond it-
               tieni subparagrafu, inkluż bħala konsegwenza ta' bidliet fir-rati tal-kambju, l-
               ammonti allokati għal dak il-perijodu għal dak l-Istat Membru skond l-ewwel
               subparagrafu għandhom ikunu aġġustati kif meħtieġ. L-effett nett totali, kemm jekk
               pożittiv jew negattiv, ta' dawn l-aġġustamenti ma jistax jaqbeż l-EUR 3 000 miljun.
               Fi kwalunkwe każ, jekk l-effett nett ikun pożittiv, ir-riżorsi addizzjonali totali
               għandhom ikunu limitati għal-livell ta' sotto-utilizzazzjoni fir-rigward tar-riżorsi
               massimi disponibbli għall-impenji mill-Fondi Strutturali u s-CF għas-snin 2007-
               2010. L-aġġustamenti finali għandhom ikunu mifruxin fi proporzjonijiet ugwali tul
               is-snin 2011-2013. Sabiex jiġi rifless il-valur taz-zloty Pollakka fil-perijodu ta'
               referenza, ir-riżultat ta' l-applikazzjoni tal-perċentwali msemmija fl-ewwel
               subparagrafu għall-Polonja għandu jiġi mmultiplikat b'ko-effiċjent ta' 1,04 għall-
               perijodu li jwassal sar-reviżjoni msemmija f'dan is-subparagrafu.

         __________________________________

               *
                        ĠU L 210, 31.7.2006, p. 25.
               **
                        ĠU L 310, 9.11.2006, p. 1.
               ***
                        ĠU L 210, 31.7.2006, p. 82.
               ****
                        ĠU L 223, 15.8.2006, p. 1.";
 ---pagebreak--- 774             MT               Il-Ġurnal Uffiċjali ta’ l-Unjoni Ewropea                   13.12.2008

2)      Il-paragrafu li ġej għandu jiddaħħal fl-Artikolu 70:

        "4a. Il-paragrafi 3 u 4 jistgħu, f'ċerti każi, ma japplikawx fil-Portugall għal ammont ta'
              EUR 320 miljun.".

                                              Artikolu 2

Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f’Il-
Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, 19 ta’ Diċembru 2006.

                                             Għall-Kunsill
                                             Il-President
                                             J. KORKEAOJA